ใช้มายองเนสแบบธรรมดา ทำครีมหมักผมของคุณเอง
มายองเนสชนิดไขมันเต็มส่วนแบบธรรมดา มีส่วนผสมที่ช่วยบำรุงเส้นผมของคุณ ทำให้ผมนิ่ม และนุ่มราวกับเส้นไหม ในขณะที่มายองเนสชนิดไขมันต่ำหรือปลอดไขมัน เต็มไปด้วยสารเติมเต็มซึ่งอาจเป็นผลเสียมากกว่าผลดีสำหรับเส้นผม เลือกใช้มายองเนสแบบธรรมดาเพื่อให้ได้ผลลัพธ์ดีที่สุด  หลีกเลี่ยงมายองเนสรสชาติพิเศษ เช่น สมุนไพร หรือเครื่องเทศ เพราะนอกจากจะมีกลิ่นแปลกประหลาด ส่วนผสมพิเศษเหล่านี้ยังอาจไม่เป็นผลดีต่อเส้นผมของคุณด้วย หากคุณกังวลเพราะอยากใช้ผลิตภัณฑ์ซึ่งอาจจะดีที่สุดกับผมของคุณ ให้เลือกใช้มายองเนสเกษตรอินทรีย์ที่มีแต่ส่วนผสมจากธรรมชาติล้วนๆ  ตามปกติมายองเนสชนิดนี้จะประกอบด้วยน้ำมันมะกอก และส่วนผสมที่มีคุณค่าทางโภชนาการอื่นๆ ซึ่งดีมากสำหรับเส้นผม ใช้มายองเนสประมาณ 1/2 ถ้วยตวง จะมากกว่านี้หรือน้อยกว่านี้ก็ขึ้นอยู่กับความยาวของเส้นผมของคุณ  โดยต้องใช้มายองเนสจำนวนมากพอที่จะเคลือบผมทั้งศีรษะของคุณตั้งแต่รากผมถึงปลายผม แต่อย่าใช้มากกว่าที่จำเป็น เพราะการล้างออกให้หมดอาจทำได้ยาก นำมายองเนสออกจากตู้เย็นครึ่งชั่วโมงถึงหนึ่งชั่วโมงก่อนใช้ และปล่อยให้อุ่นเล็กน้อย เพราะไขมันและน้ำมันจากมายองเนสจะเข้าไปในรูขุมขนของเส้นผมได้อย่างเรียบร้อยกว่า หากใช้มายองเนสอุ่นๆ จะช่วยให้มายองเนสซึมซาบเข้าไปในเส้นผมได้ง่ายขึ้น อย่าฟอกผมด้วยแชมพูหรือใส่ครีมนวดผม เพียงแค่ชโลมด้วยน้ำอุ่น เพราะเวลาที่เส้นผมได้รับความร้อน รูขุมขนจะเปิด ปล่อยให้มายองเนสเข้าไปในเส้นผมและปรับสภาพเส้นผมของคุณ นวดผมและหนังศีรษะของคุณด้วยมายองเนส ดูให้มายองเนสเคลือบทั่วเส้นผมแต่ละเส้นเป็นอย่างดี และเพ่งความสนใจไปที่การเคลือบปลายผมด้วย คุณอาจต้องใช้หวีซี่ห่างเพื่อช่วยกระจายมายองเนสให้ทั่วเรือนผม  หากดูเหมือนมีมายองเนสไม่มากพอจะเคลือบเส้นผมของคุณ ให้เพิ่มอีกหนึ่งหรือสองช้อนชา หากมายองเนสจับเป็นก้อนอยู่ในผม ให้ชโลมผมด้วยน้ำอุ่นปริมาณเล็กน้อย มายองเนสจะอ่อนตัวลง คุณอาจใช้พลาสติกถนอมอาหาร หรือถุงพลาสติกแทนได้ด้วย การทำแบบนี้จะกักความร้อนจากร่างกายไว้ตรงศีรษะ และช่วยให้มายองเนสปรับสภาพเส้นผมของคุณอย่างทั่วถึง หมักผมด้วยมายองเนสอย่างน้อย 1/2 ชั่วโมงและอาจถึง 1 ชั่วโมง ขึ้นอยู่กับระดับการปรับสภาพที่เส้นผมของคุณต้องการ  หากคุณไม่มีเวลาจะปรับสภาพผมอย่างเต็มรูปแบบด้วยครีมนวดผม  ก็อาจใช้มายองเนสเป็นพรี คอนดิชันเนอร์ตัวหนึ่งตอนอาบน้ำฝักบัว  โดยชโลมผมให้เปียก ใส่มายองเนสแล้วหมักไว้นาน 5 นาทีในระหว่างอาบน้ำฝักบัวตามปกติ หลังจากอาบน้ำฝักบัวเสร็จ ให้สระออกด้วยแชมพู เพื่อให้ได้ประโยชน์สูงสุดในการปรับสภาพผม คุณสามารถหมักมายองเนสไว้ข้ามคืน แล้วสระออกในตอนเช้า ถอดผ้าเช็ดตัวกับหมวกอาบน้ำพลาสติกออก แล้วใช้น้ำอุ่นสระล้างมายองเนสออกจากผมของคุณ ใช้แชมพูในปริมาณเพียงแค่พอใช้ล้างมายองเนสออก ผมของคุณน่าจะให้สัมผัสอ่อนนุ่มแต่ไม่มัน การใช้มายองเนสที่ซื้อจากร้านค้าคือทางเลือกที่สะดวกทางหนึ่ง แต่คุณยังอาจทำมายองเนสเองได้ด้วย โดยใช้ส่วนผสมจากธรรมชาติล้วนๆ และด้วยวิธีนี้ คุณจะรู้ได้อย่างแน่นอนว่ากำลังใส่อะไรบ้างลงบนศีรษะของตัวเอง ครีมหมักผมที่ทำด้วยมายองเนสจากธรรมชาติล้วนๆ ประกอบด้วยส่วนผสมต่างๆ ที่ช่วยบำรุงผม แถมยังปลอดสารกันบูด และนี่คือวิธีทำ:  ผสมรวมไข่แดงหนึ่งฟอง กับน้ำส้มสายชู และน้ำมะนาวเลมอนอย่างละ 1 ช้อนชาลงในชามใบหนึ่ง   ตีส่วนผสมในชามรวมกับน้ำมันคาโนลาจำนวน 1/2 ถ้วยตวง โดยค่อย ๆ เทน้ำมันลงไปช้าๆ อย่างต่อเนื่อง และตีต่อไปจนกระทั่งได้ส่วนผสมที่มีลักษณะแบบมายองเนส ใส่ลงบนผม คลุมผมด้วยหมวกอาบน้ำพลาสติก และหมักไว้หนึ่งชั่วโมงก่อนสระออกด้วยแชมพู มายองเนสเพียงอย่างเดียวให้ผลดีมากในการปรับสภาพเส้นผมอยู่แล้ว การเติมนมกับน้ำผึ้งทำให้ดีมากยิ่งขึ้น เพราะทั้งนมและน้ำผึ้งต่างเป็นยานวดผมตามธรรมชาติ ซึ่งทำให้เส้นผมนิ่มและนุ่มนวลดุจใยไหมอย่างเหลือเชื่อ จงใช้ครีมหมักผมสูตรนี้หากผมของคุณกำลังต้องการความชุ่มชื้นกลับคืนมาอย่างมาก และนี่คือวิธีทำ:  ผสมรวมมายองเนส 1/2 ถ้วยตวง น้ำผึ้ง 1 ช้อนโต๊ะ และนม 1 ช้อนโต๊ะ ใส่ลงบนผม คลุมผมด้วยหมวกอาบน้ำพลาสติก และหมักไว้หนึ่งชั่วโมงก่อนสระออกด้วยแชมพู หากในช่วงไม่นานมานี้ ผมของคุณดูหมองไม่เงางาม คุณอาจต้องใช้ส่วนผสมพิเศษเพิ่มอีกสักหน่อย เพื่อให้เรือนผมของคุณสะอาด และกลับมาเงางามอีกครั้งหนึ่ง ทั้งน้ำส้มสายชูกับน้ำมะนาวเลมอนต่างช่วยให้ผมเป็นเงางามได้ดี และนี่คือวิธีทำครีมหมักผมชนิดนี้:  ผสมรวมมายองเนส 1/2 ถ้วยตวง น้ำส้มสายชู 1 ช้อนโต๊ะ (น้ำส้มสายชูกลั่นหรือน้ำส้มสายชูหมักจากแอปเปิล) หรือน้ำมะนาวเลมอน 1 ช้อนโต๊ะ ใส่ส่วนผสมลงบนผม คลุมผมด้วยหมวกอาบน้ำพลาสติก และหมักทิ้งไว้หนึ่งชั่วโมงก่อนสระออกด้วยแชมพู ไข่ขาวช่วยลดการพันกัน และความแห้งของเส้นผม ทำให้ผมของคุณเป็นมันวาวและสุขภาพดี มายองเนสมักจะมีส่วนผสมเป็นไข่แดง แต่ในกรณีนี้ คุณอาจต้องการผสมรวมไข่ขาวด้วย 1 ฟอง เพื่อให้มีประโยชน์มากสุดในด้านลดการพันกันยุ่งของเส้นผม และนี่คือวิธีทำ:  แยกไข่ขาวออกจากไข่แดง เก็บไข่แดงไว้ใช้ในภายหลัง ผสมไข่ขาวกับมายองเนส 1/2  ถ้วยตวง ใส่ส่วนผสมลงบนผม คลุมผมด้วยหมวกอาบน้ำพลาสติก และหมักทิ้งไว้หนึ่งชั่วโมงก่อนจะสระออกด้วยแชมพู
ใช้มายองเนสชนิดไขมันเต็มส่วน. กะปริมาณมายองเนสที่คุณจำเป็นต้องใช้. ทำให้มายองเนสมีอุณหภูมิห้อง. ชโลมผมให้เปียกด้วยน้ำอุ่น. ใช้มายองเนสนวดผมและหนังศีรษะ. คลุมผมด้วยหมวกอาบน้ำพลาสติกนานหนึ่งชั่วโมง. สระผมด้วยแชมพู. ทำมายองเนสใช้เอง. ทำครีมหมักบำรุงผมด้วยมายองเนสผสมกับนมและน้ำผึ้ง. ทำครีมหมักผมให้เงางามด้วยมายองเนสผสมกับน้ำส้มสายชูหรือน้ำมะนาวเลมอน. ทำครีมหมักผมจากมายองเนสซึ่งลดการพันกันของเส้นผมด้วยการเติมไข่ขาว.
https://www.wikihow.com/Use-Mayonnaise-as-a-Hair-Conditioner https://www.wikihow.com/Use-Mayonnaise-as-a-Hair-Conditioner
Using Plain Mayonnaise Making a Custom Mayonnaise Mask